ทานยาคุม YAS มาได้ 3 แผงค่ะ ช่วง 2 แผงหลัง มีเลือกออกระหว่างทานยาคุม ประจำเดือนมาปกติ แต่มีเลือดออกก่อนละหลังประจำเดือน จึงทานยาคุมต่อเนื่องทั้ง2แผงสุดท้าย ไม่ได้เว้นช่วง 4 เม็ดแป้งเดือนนี้เดือนที่4 เภสัชฯได้เปลี่ยนมาให้กิน Yasmin ค่ะ ก็ยังมีเลือดออกอยู่ ไม่ทราบว่าควรกินยาต่อไป หรือยังไงดีค่ะ
สวัสดีค่ะ การมีเลือดออกระหว่างทานยาคุมอาจเกิดจากฤทธิ์ของยาคุมกำเนิดสามารถเกิดได้ค่ะ แต่มักเป็นเลือดออกแบบแค่กระปริดกระปรอยติดกางเกงใน และเกิดแค่ในช่วง 1-3 แผงแรกหากเลือดออกจากช่องคลอดมากจนต้องใช้ผ้าอนามัยและเป็นติดต่อกันหลายวันอาจมีสาเหตุอื่นๆเช่น การติดเชื้อในช่องคลอด ปากมดลูก หรือมดลูก มีการอักเสบของอวัยวะในอุ้งเชิงกราน มีโรคติดต่อทางเพศสัมพันธ์เช่นหนองใน ภาวะแทรกซ้อนจากการตั้งครรภ์ มีเนื้องอกมดลูก เป็นต้น ซึ่งควรไปพบสูตินรีแพทย์เพื่อตรวจดูให้ได้การวินิจฉัยที่แน่นอนหากเลือดยังออกมาก อาจจะหยุดกินยาคุมไปก่อน และควรงดการมีเพศสัมพันธ์ไม่ซื้อยาปรับฮอร์โมนใดๆมารับประทานเอง